Kutipan Minggu Pembukaan Maleficent: Mistress of Evil Buktikan Angelina Jolie Masih Berbisa
Filem terbaru lakonan Angelina Jolie, Maleficent: Mistress of Evil membuka minggu pertama tayangan dengan kutipan sebanyak $153 juta dolar seluruh dunia. Bagaimanapun, untuk pasaran domestik, filem sekuel ini gagal menyaingi kutipan filem pertama apabila hanya mampu mengutip $36 juta dolar berbanding $69.4 juta dolar yang dicatatkan pada tahun 2014. Dipasaran antarabangsa, Mistress of Evil mengutip sebanyak $117 juta dolar, membuktikan Angelina Jolie masih lagi mampu menarik minat penonton seluruh dunia. Filem terbitan Warner Bros. / DC, Joker jatuh ditangga kedua carta Box Office Amerika Syarikat dengan mengutip $29.2 juta dolar pada minggu ketiga tayangannya, menjadikan jumlah kutipan domestik sebanyak $247.2 juta dolar. Joker kini telah melepas angka $700 juta seluruh dunia dengan kutipan keseluruhan sebanyak $737.5 juta dolar dan berpeluang mengatasi kutipan beberapa filem adiwira DC seperti Suicide Squad dan Wonder Woman.  Filem sekuel Zombieland: Double Tap telahpun ditayangkan di Amerika Syarikat dan berjaya mencatatkan kutipan diluar jangkaan apabila meraih $26.7 juta dolar, mengatasi kutipan filem pertama yang mencatatkan kutipan sebanyak $24.7 juta dolar. Filem arahan Ruben Fleischer ini akan mula ditayangkan di Malaysia pada 31 Oktober. Sementara itu,  filem animasi terbitan MGM The Addams Family menamban sebanyak $16 juta dolar pada minggu lalu menjadikan jumlah keseluruhan sebanyak $56 juta dolar. Filem lakonan Will Smith, Gemini Man terus gagal di pentas box office domestik AS apabila hanya mampu mengutip $8.5 juta dolar. Bagaimanapun di pasaran antarabangsa, Will Smith seperti Jolie, apabila filem lakonannya berjaya meraih $82.2 juta dolar menjadikan jumlah kutipan keseluruhan sebanyak $118.7 juta dolar.